Decreto polo que se establece o complemento extraordinario de pensións
[Benestar Social] Un ano máis, preto de 50.000 galegos e galegas beneficiaranse antes do próximo mes de xaneiro dunha paga extraordinaria de 200 euros.	A paga será a favor de pensionistas de xubilación e invalidez, na súa modalidade non contributiva; de persoas anciáns e enfermas incapacitadas para o traballo beneficiarias de axudas periódicas individualizadas e das persoas que presentan una minusvalía beneficiarias do Subsidio de Garantía de Ingresos Mínimos.
Para optar a estas axudas non é necesario que os/as beneficiarios/as presenten ningún tipo de solicitude nin facer ningún trámite adicional, xa que directamente percibirán o
complemento extraordinario os que xa estean cobrando as pensións mencionadas.
Os que perciban estas axudas deberán cumprir dous requisitos: estar en situación de
alta en nómina, é dicir ser xa pensionista na data de entrada en vigor do decreto (ao
día seguinte da súa publicación no DOG) e ter a residencia habitual en Galicia. Deste xeito, o pagamento realizarase de oficio a todas as persoas beneficiarias que reúnan estes requisitos, para o que se recorrerá á información contida na base de datos da Xunta de Galicia.
O pagamento efectivo farase a través dunha transferencia bancaria na conta corrente
onde as persoas beneficiarias teñan domiciliado o recibo ordinario da súa prestación.